

Hva har Björn Borg, Bjørn Dæhlie, Vegard Ulvang, David Beckham og Kari Traa til felles? Jo, i tillegg til å være idrettsutøvere, er de merkevarer. Nå har også Petter Northug jr. gjort det samme.

I høst registrerte Petter Northug en rekke varemerker. The Thug, Thug, Thugen, Tug, Northug, Northug jr, Petter Northug jr, sammen med Petters signatur og logo er registrert som varemerker. Bak søknadene står Northug selv, og firmaet Northug AS. Firmaet har forøvrig som vedtektsfestet formål å eie varmerket “Northug” med tilhørende logo, og skal utvikle og forvalte varemerket med tilhørende produkter og tjenester. Det fremstår åpenbart at Petter Northug tar sitt merkenavn svært seriøst.



Les også: Petter Stordalen måtte betale 250 000 kroner for sitt eget varemerke

På sin egen nettside skriver Petter at logoen vil være på alle produkter som han er med å utvikle i tiden som kommer – som et kvalitetsstempel.

Bildekreditt: NORTHUG